GiliGold/VAD_KnessetCorpus huggingface dataset:
יוראי להב-הרצנו:
לפחות השכלנו קצת על מפת היישובים.
ניר אורבך:
גם חבר הכנסת אבוטבול השכיל עכשיו לראשונה על מפת היישובים.
ניר אורבך:
חייב לציין.
ניר אורבך:
אנחנו על הצעת חוק בסעיף האחרון.
ניר אורבך:
אנחנו נצביע להעביר לוועדת הכספים.
יצחק פינדרוס:
לוועדת כלכלה.
ניר אורבך:
אני רואה שמלכיאלי התעורר.
ניר אורבך:
זה החוק שלו, אבל לא אכפת לו כנראה.
מיכאל מלכיאלי:
כלכלה.
ניר אורבך:
אז נעביר את זה לוועדת כלכלה.
- דדון:
3 בעד.
משה אבוטבול:
בתקווה - - -
משה אבוטבול:
בעד ההצעה להעביר את הצעת החוק לוועדה – 3
משה אבוטבול:
נמנעים – אין
יוראי להב-הרצנו:
אני מבקש לשים רביזיה על סעיף 12.
יוראי להב-הרצנו:
על חוק סיוע למשפחות ברוכות ילדים.
ניר אורבך:
רביזיה של חבר הכנסת יוראי להב הרצנו.
ניר אורבך:
אנחנו חוזרים כעת לסעיף הראשון בסדר-היום: רביזיה על החלטות הוועדה בדבר קביעת ועדות לדיון בהצעות החוק הבאות: 1.
ניר אורבך:
הצעת חוק יישובים ושכונות בהליכי הסדרה, התשפ"א-2021, פ/402/24 של חבר הכנסת יצחק פינדרוס; 2.
ניר אורבך:
הצעת חוק יישובים ושכונות בהליכי הסדרה, התשפ"א-2021, פ/401/24 של חבר הכנסת מיקי מכלוף זוהר; 3.
ניר אורבך:
הצעת חוק יישובים ושכונות בהליכי הסדרה, התשפ"א-2021, פ/400/24 של חברת הכנסת אורית סטרוק וקבוצת חברי הכנסת; 4.
ניר אורבך:
הצעת חוק יישום תוכנית ההתנתקות ( תיקון - ביטול סעיפי הפינוי ושינוי שם החוק), התשפ"א-2021, פ/356/24 של חבר הכנסת מכלוף מיקי זוהר.
ניר אורבך:
הרביזיה היא של חבר הכנסת פינדרוס, נכו?
- דדון:
אכן.
ניר אורבך:
ב-16 במאי הוחלט להעביר את הצעות החוק לוועדת החוקה, חוק ומשפט, וחבר הכנסת פינדרוס הגיש רביזיה.
יצחק פינדרוס:
בכנסת הזאת הוקמו ועדות חדשות.
יצחק פינדרוס:
חלק מהסיבות שהוקמו ועדות חדשות, כמובן בניגוד לכל נוהל וכל נוהג שהיה עד היום בכנסת, הוקמו הרבה ועדות חדשות.
יצחק פינדרוס:
אבל אחת מהסיבות שהקימו ועדות חדשות היא שלא היה נוח שהמשטרה, למשל, המשרד לביטחון הפנים, יהיה תחת פיקוח של ווליד טאהא.
יצחק פינדרוס:
אז לצורך הפרסונלי העבירו.
יצחק פינדרוס:
לכן כשבאים פה בוועדה בהיתממות ואומרים שעמדת הלשכה המשפטית – ואני לא תוקף פה את הלשכה המשפטית, עורכת הדין ארבל - - -
קריאה:
הפעם.
יצחק פינדרוס:
אבל מבחינת עמדת הלשכה המשפטית גם לא צריך ועדה לביטחון פנים, אפשר בוועדת הפנים לדון בכל הנושאים של ביטחון הפנים, נכון?
יצחק פינדרוס:
זאת העמדה המשפטית.
ארבל אסטרחן:
ברגע שהוקמה הוועדה - - -
יצחק פינדרוס:
אבל לא צריך להקים ועדה בשביל זה כי יש ועדה שדנה בזה.
יצחק פינדרוס:
ולכן אדוני, ההיתממות הזאת שאומרים: אנחנו מעבירים את זה לוועדת חוקה.
יצחק פינדרוס:
נשארו שתי שאריות של מפלגות שמאל במדינת ישראל, אלה זוויות כאלה, אחת היא מפלגת העבודה, השנייה היא מפלגת מרצ, הם מנהלים את ועדת חוקה.
יצחק פינדרוס:
ועכשיו מי הולך לבדוק ולקדם יישובים בהליכי הסדרה?
יצחק פינדרוס:
אז למה לא העברתם את זה בכלל לוועדת הפנים?
יצחק פינדרוס:
ווליד טאהא שטיפל בחוק החשמל שיטפל גם בהליכי ההסדרה ביישובים.
יצחק פינדרוס:
זו פשוט היתממות.
יצחק פינדרוס:
מעבירים את זה לוועדת חוקה ומה אתם רוצים?
יצחק פינדרוס:
אלה ההליכים, אלה הכללים.
יצחק פינדרוס:
אז תקימו ועדה להסדרת ההתיישבות או שתעבירו את זה לוועדה שמוכנה לטפל בזה.
יצחק פינדרוס:
אתם יושעים מה?
יצחק פינדרוס:
תעבירו את זה לוועדה של מיכל שיר.
יצחק פינדרוס:
אני אומר את זה כבר עכשיו.
יצחק פינדרוס:
תעבירו את זה לבן-אדם שהוא רלוונטי, בדיוק כמו שאתם לא מעבירים לווליד טאהא את ביטחון הפנים מסיבותיכם – אני לא יודע למה, אתם כנראה גזענים – מבחינתי שהוא ידון.
יצחק פינדרוס:
אני בעד שהוא ידון, אבל צריכה להיות בוועדה לביטחון הפנים.
יצחק פינדרוס:
אני בעד שווליד טאהא ידון, אבל אתם לא נוח לכם עם זה.
אורית סטרוק:
מיכל שיר תעשה לזה טיפול אוהב.
אורית סטרוק:
אין לה - - -
יצחק פינדרוס:
ניר, זה להיתמם כי זה לקבור את החוק.
יצחק פינדרוס:
כולם יודעים, זה לקבור - - -
שמחה רוטמן:
לא היית פה, הרב פינדרוס - - -
יצחק פינדרוס:
זה לקבור את ארבע הסעיפים האלה.
שמחה רוטמן:
הוא הסביר לנו הכול by the book.
שמחה רוטמן:
אין שום מניע נסתר.
שמחה רוטמן:
רק אנחנו צריכים לחזור בתשובה.
יצחק פינדרוס:
המשמעות של הוועדה הזאת, ולכן הגשתי רביזיה, המשמעות של ההחלטה על 1, 2,3 ו-4 היא משמעות של קבורת חמור.
ארבל אסטרחן:
4 עבר לחוץ וביטחון.
ארבל אסטרחן:
אנחנו מדברים עכשיו רק על 1 עד 3.
יצחק פינדרוס:
גם שם צריך רחמי שמים.
יצחק פינדרוס:
תעבירו את זה למיכל שיר או בוועדת הכנסת.
יצחק פינדרוס:
אני אומר לך בכנות, או שתשאיר את זה בוועדת הכנסת או שתעביר את זה לוועדה של מיכל שיר.
יצחק פינדרוס:
אבל אתה לא יכול להעביר את זה לוועדת חוקה ולצפות שיהיה שם דיון אינטליגנטי - - -
אורית סטרוק:
הוא לא מצפה.
שמחה רוטמן:
הוא לא מצפה.
אורית סטרוק:
הוא רוצה לקבור את זה - - - ההתיישבות הצעירה - - -
שמחה רוטמן:
- - - מטרתו הושגה - - -
ניר אורבך:
אורית, את הגשת רביזיה?
אורית סטרוק:
אתה רוצה, תוציא אותי.
ניר אורבך:
אני אוציא אותך.
אורית סטרוק:
אז תוציא אותי כי אני צועקת ואתה רוצה לקבור את ההתיישבות הצעירה קבורת חמור אצל גלעד קריב.
ניר אורבך:
- - - אני מבקש שתעצרי.
אורית סטרוק:
זה מה שאתה רוצה במקום לתת למיכל שיר - - -
ניר אורבך:
אני רוצה להגיד מילה אחת לפני שאנחנו מצביעים - - -
אורית סטרוק:
- - - ביד אוהבת ותקדם אותם.
אורית סטרוק:
אתה יודע, ניר, לפני חצי שנה - - -
ניר אורבך:
חברת הכנסת סטרוק, אל תצעקי.
ניר אורבך:
זה לא עוזר.
ניר אורבך:
זה לא יעשה את זה יותר מוצדק.
שמחה רוטמן:
ניר, אתה יודע שאתה לא בסדר.
שמחה רוטמן:
למה אתה עצבני?
שמחה רוטמן:
אתה יודע שאתה לא בסדר.
שמחה רוטמן:
קברת את החוק הזה שנה ועכשיו נתת אותו לוועדה שתקבור אותו עוד שנה.
שמחה רוטמן:
אתה יודע את זה.
שמחה רוטמן:
למה אתה עושה כאילו?
שמחה רוטמן:
אתה יודע שזו המציאות.
אורית סטרוק:
- - - ואחר כך תיתן להם חשמל ובמקביל ניתן למאחזים של אבו מאזן חשמל.
אורית סטרוק:
ככה אתה מתייחס אליהם ואתה גורם - - -
ניר אורבך:
ההתיישבות הצעירה, בעזרת השם, על אפך ועל חמתך תתחבר לחשמל ואני יודע שאת מתה שזה לא יהיה.
ניר אורבך:
את מתה שזה לא יהיה.
אופיר סופר:
- - - למאחזים של אבו מאזן, נכון?
אופיר סופר:
לא נכון.
ניר אורבך:
כמו שרציתם לראות – אל תגידי לי לא נכון – כמו שרציתם לראות באביתר פינוי וכמו - - -
שמחה רוטמן:
ניר, אתה - - -
אורית סטרוק:
- - - איזו מסכת לומדים באביתר?
ניר אורבך:
- - - את רשמת לי דברים שאת ידעת שהם לא נכונים - - -
שמחה רוטמן:
ניר, איפה אביתר?
שמחה רוטמן:
ניר, פעלת – איפה אביתר?
שמחה רוטמן:
בוא נשב לפגישה עם כוס קפה באביתר - - -
אורית סטרוק:
- - - קבורת חמור - - -
משה אבוטבול:
- - - יש חיבור מים - - - חוץ וביטחון - - -
משה אבוטבול:
- - - זו ארץ ישראל מבחינתנו.
משה אבוטבול:
אל תנסה לבלבל את המוח - - -
אורית סטרוק:
- - - הרפורמי - - -
משה אבוטבול:
- - - בשעה 12:30 תגיע לחוץ וביטחון, מחברים את המים לאבו מאזן.
משה אבוטבול:
תגיע ב-12:30.
משה אבוטבול:
אני מגיע יותר ממך לשדולה.
משה אבוטבול:
תתבייש, חצוף כי אתה - - -
ניר אורבך:
- - - ראש עיר של בית שמש בא לפה ולא יודע מה זה - - -
ניר אורבך:
- - - אני עובר להצבעה - - -
משה אבוטבול:
- - - אתה שאלת אותי שאלה - - -
ניר אורבך:
לא שאלתי אותך שאלה.
משה אבוטבול:
פנית אליי, הזכרת את השם שלי, תקבל תשובה.
ניר אורבך:
עכשיו תסיים.
משה אבוטבול:
- - - אתה הזכרת אבוטבול - - -
ניר אורבך:
חבר הכנסת אבוטבול, פעם שלישית.
ניר אורבך:
תוציאו אותו בבקשה.
משה אבוטבול:
אמרת אבוטבול – בשעה 12:30 מחכים לך.
משה אבוטבול:
אבו מאזן, תחבר את המים - - -
ניר אורבך:
- - - את היללות של החתול שלך - - -
שמחה רוטמן:
- - - טיעון חלש, אתה מרים את הקול - - - ניר, הטיעון שלך חלש, אז אתה מרים את הקול ומתעצבן?
משה אבוטבול:
- - - לא מסוגל להתמודד איתנו.
משה אבוטבול:
לך תתמודד - - -
ניר אורבך:
איתנו?
ניר אורבך:
הם בכלל לא יודעים מי אתה שם בהתיישבות - - - צריך אוטובוס של השדולה כדי להגיע לשם.
ניר אורבך:
איתנו, הוא אומר לי.
ניר אורבך:
- - - (חבר הכנסת משה אבוטבול יוצא מאולם הוועדה.
ניר אורבך:
)
שמחה רוטמן:
ניר, עם האוטובוס של השדולה הגענו לאביתר, לא ראינו את הישיבה - - -
אורית סטרוק:
- - - לא ראינו.
אורית סטרוק:
אנחנו לא יודעים איזה ספר לומדים עכשיו בישיבה באביתר.
ניר אורבך:
אני מברך אתכם על הצטרפות של חבר יקר שהשדולה - - - - - -
אורית סטרוק:
רק לידיעתך - - -
ניר אורבך:
חוצפה שאין כדוגמתה, ואת אורית, את יודעת את זה - - -
שמחה רוטמן:
לידיעתך, הוא מאמץ יישוב.
שמחה רוטמן:
הוא אימץ יישוב.
שמחה רוטמן:
איפה היישוב שאתה אימצת?
שמחה רוטמן:
מה קורה איתו?
שמחה רוטמן:
יש לו חשמל?
שמחה רוטמן:
ניר, אתה אימצת יישוב מההתיישבות הצעירה?
ניר אורבך:
אני אימצתי יישוב.
שמחה רוטמן:
יש לו מים?
ניר אורבך:
יהיה לו חשמל, בעזרת השם, הרבה לפני שאתה ואורית תתחילו בכלל לדאוג להם.
שמחה רוטמן:
- - - כשאתה תחבר את הערבים שלידו, שנבנו שלא כחוק כדי להשתלט על שטח, אז תיתן לו חשמל.
שמחה רוטמן:
מה שנקרא, על הדרך, בזכות הערבים.
אורית סטרוק:
אתה קובל את ההתיישבות הצעירה קבורה רפורמית אצל גלעד קריב - - -
ניר אורבך:
מי בעד הרביזיה?
אורית סטרוק:
- - - ההתיישבות הצעירה - - -
ניר אורבך:
- - - הסיסמאות שלך כבר יצאו מכול - - - מי נגד?
ניר אורבך:
בעד הרביזיה – מיעוט
יצחק פינדרוס:
רביזיה על כל הסעיפים ככה?
יצחק פינדרוס:
אתה לא צריך עוד 3 הצבעות?
ניר אורבך:
גם הצעת חוק יישום תוכנית ההתנתקות (תיקון - ביטול סעיפי הפינוי ושינוי שם החוק), התשפ"א-2021, פ/356/24 של חבר הכנסת - - -
ניר אורבך:
תקשיבו רגע ותבינו.
שמחה רוטמן:
אה, על שלושתם.
ניר אורבך:
שלושתם היו באותו נושא.
ניר אורבך:
עכשיו על הרביעי.
יוראי להב-הרצנו:
אני לא מצליח להבין מה קורה פה.
יוראי להב-הרצנו:
אפשר בבקשה שקט?
יוראי להב-הרצנו:
רוטמן, לך יש בעיות של קשב.
יצחק פינדרוס:
עכשיו אנחנו בסעיף 4?
- דדון:
כן.
יצחק פינדרוס:
ניר, אומר לך עוד פעם בכנות, זו היתממות.
יצחק פינדרוס:
תשאיר את זה פה בוועדה אצלך או כל ועדה אחרת כמו של מיכל שיר, של מפלגות שיודעות איפה זה עשהאל.
יצחק פינדרוס:
אני מקבל את מה שאמרת לאבוטבול.
יצחק פינדרוס:
צריך מפלגה שיודעת איפה זה עשהאל בשביל לדון על זה.
יצחק פינדרוס:
אתה לא יכול לתת את זה למפלגה שלא יודעת איפה זה עשהאל או לא נעים להגיד, יודעת את זה מהצד השני כי רם בן ברק מכיר את זה מהצד השני, הוא מכיר את הצד הפלסטיני של עשהאל, שהם ידונו על החוק הזה.
יצחק פינדרוס:
אתה אמרת דברי טעם קודם.
יצחק פינדרוס:
אדם שמדבר על ההתיישבות צריך להכיר אותה, לכן זה צריך להיכנס או אליך או למיכל, לוועדה שתדון על זה ולא לוועדה שלא תדון על זה.
יצחק פינדרוס:
הרי ברור לך שזו ועדה שלא תקדם את העניין הזה, לא תנהל דיון דמוקרטי וענייני על הדבר הזה.
יצחק פינדרוס:
לקבור את זה, אני לא חושב שאתה רוצה להיות חלק מהקבורה של הדבר הזה, אני בטוח שלא כי אתה לא מתפלל שזה לא יקרה.
יצחק פינדרוס:
אמרת לאורית שהיא התפללה - - - יפונה, אתה מתפלל הפוך, אז אתה לא רוצה שזה לא יקרה, אז למה אתמה מוכן להעביר את זה לשם?
יצחק פינדרוס:
תעביר את זה לוועדה אחרת.
אורית סטרוק:
אתה מקבל את הלשון הרע עליי?
יצחק פינדרוס:
אני מקבל לפחות עליו שהוא לא מתפלל.
אורית סטרוק:
תגיד לו שהוא טעה ביחס אליי.
ניר אורבך:
ממתי מפריע לך לשון הרע?
שמחה רוטמן:
לשון הרע שלך.
שמחה רוטמן:
לשון הרע שלך, ניר.
שמחה רוטמן:
הלשון הרע שלך, ניר, מפריעה לה.
שמחה רוטמן:
יש בעיה קטנה - - -
ניר אורבך:
כרגיל - - - כל דבר - - -
שמחה רוטמן:
- - - לשון הרע שלך הוא בגדר הוצאת שם רע.
אורית סטרוק:
- - - כולל החברה שלך - - -
ניר אורבך:
אני מעריך מאוד, חבר הכנסת פינדרוס, כולל בקשות לדיונים שביקשנו מיושב-ראש ועדת חוץ וביטחון רם בן ברק בנושאים שקשורים להתיישבות, כולל דברים שביקשה גם חברת הכנסת סטרוק - - -
אורית סטרוק:
הנה, למשל - - -
יצחק פינדרוס:
אז אתה חושב - - -
שמחה רוטמן:
היום יהיה דיון על ההתיישבות הערבית - - -
אורית סטרוק:
- - - מים להתיישבות הערבית, למאחזים של אבו מאזן.
אורית סטרוק:
זה תוך פחות משבוע הוא קבע.
אורית סטרוק:
אבל הדיון - - -
שמחה רוטמן:
- - - אפשר התייעצות סיעתית?
שמחה רוטמן:
אפשר התייעצות סיעתית, אדוני היושב-ראש?
יצחק פינדרוס:
גם על הרפורמה יהיה - - -
ניר אורבך:
בשעה 11:45 חוזרים.
ניר אורבך:
יוצאים להתייעצות סיעתית, חוזרים ב-11:45.
ניר אורבך:
אנחנו ממשיכים, חבר הכנסת רוטמן, הטעית אותי.
ניר אורבך:
לא נורא, אני לוקח על עצמי את זה.
ניר אורבך:
שיגישו בג"ץ.
ניר אורבך:
הוא הטעה אותי, בגלל זה - - - חבר הכנסת רוטמן, התבלבלתי וחשבתי - - -
שמחה רוטמן:
נראה לי שגם פינדרוס יבקש.
ניר אורבך:
אתה אל תדאג לאחרים.
שמחה רוטמן:
אם אתה לא תיתן, אז - - -
ניר אורבך:
חוזרים לדיון.
ניר אורבך:
נמנעים –אין
ניר אורבך:
אנחנו עוברים כעת לסעיף האחרון בסדר-היום: בקשת הממשלה להקדמת הדיון בהצעת חוק המכר (דירות) (תיקון מס' 9), התשפ"ב-2022, מ/1548 לפני הקריאה הראשונה.
ניר אורבך:
ינמקו נציגי משרד הבינוי והשיכון אביעד פרידמן, מנכ"ל המשרד ואפשרת היועצת המשפטית, בבקשה.
אביעד פרידמן:
אני אסביר במה מדובר.
אביעד פרידמן:
לפני זה אני אגיד שהיום יום חשוב: סיימנו את פרק הערל בדף יומי, אנחנו מתחילים את אלו מותרות.
אביעד פרידמן:
אם הייתם צועקים פחות זה היה עוזר לי להכין את המשנה הראשונה.
אביעד פרידמן:
אנחנו לומדים בשבוע האחרון, אורית, כל יום בשיעור שאני מעביר, פותחים אותו לרפואת ידידיה.
אביעד פרידמן:
עם זה פותחים את הדף היומי ב-05:30 כשאני מלמד כל יום, לכן כשאני רואה אותך, אני ישר חושב על זה.
אביעד פרידמן:
אז רק שיחלים ורפואה שלמה.
אביעד פרידמן:
חוק המכר.
אביעד פרידמן:
היום במדינת ישראל כל קונה דירות, לא משנה מי הוא ומה הוא, מחיר הדירה שלו מרגע שנמכרה הדירה, מוצמד למדד תשומות הבנייה.
אביעד פרידמן:
זה עבר בחוק טרומי בשיתוף פעולה של חברי הכנסת קושניר וסמוטריץ'.
אביעד פרידמן:
עכשיו אימצנו את הנושא הזה.
אביעד פרידמן:
אני חושב שזה חוק מאוד מאוד חשוב ונוגע לכל בעל דירה.
אביעד פרידמן:
זה חוסך לו הרבה מאוד כסף.
אביעד פרידמן:
היום זה מוצמד.
אביעד פרידמן:
גם מחיר הקרקע, גם הרווח של הקבלן, גם עורכי הדין, הכול מוצמד למדד תשומות הבנייה והמשמעות בפועל היא תוספת של עשרות אלפי שקלים לכל רוכש דירות בלי סיבה.
אביעד פרידמן:
זה מכה במיוחד את האנשים שזוכים במחיר מטרה או מחיר למשתכן כי לוקח מספר שנים רב עד שאנשים מגיעים אחר-כך לקבל את הדירה שלהם וכל השנים האלה הם משלמים תוספת מחיר על מחיר הדירה שלהם בלי הצדקה, מצב שהוא בלתי נסבל.
אביעד פרידמן:
בנוסף לזה, תופתעו לשמוע היום שכל רוכש דירה במדינת ישראל משלם 5,000 שקל לעורך דין של המוכר, כמובן בלי סיבה.
אביעד פרידמן:
ובנוסף לזה, 5,000 השקל האלה מוצמדים למדד תשומות הבנייה, אחר-כך במשך 4 שנים או 5 שנים הוא ימשיך לשלם ולשלם וכן הלאה.
אביעד פרידמן:
ואותו דבר גם כאשר רוכש חלילה מאחר, אז ריבית הפיגורים שלו עולה בצורה בלתי אפשרית על-ידי הקבלן.
אביעד פרידמן:
אבל אם קורה הפוך, אז זה כמובן מוגבל.
אביעד פרידמן:
כל הדברים האלה נועדו לתיקון המצב.
אביעד פרידמן:
אנו מבקשים את הפטור.
אביעד פרידמן:
מאוד חשוב לנו הקידום של זה.
אביעד פרידמן:
כל יום שהחוק הזה לא עובר, המשמעות היא עוד עשרות אלפי שקלים לכל אחד מרוכשי הדירות.
אביעד פרידמן:
פשוט עשרות אלפי שקלים שיוצאים מהכיס של כל אחד מהדיירים שלנו.
אביעד פרידמן:
אין דרך להסביר את זה חוץ מבל תשחית.
אביעד פרידמן:
יש קבוצות אינטרסנטים גדולות שמתנגדות לנושא הזה כמובן כי הן מרוויחות מזה לאורך שנים.
אביעד פרידמן:
אתם יכולים לראות את זה במאזנים של שהם מפרסמים בבורסה, כמה הם מרוויחים מזה.
אביעד פרידמן:
אני רואה את התועלת בזה כבר הבוקר כשאני רואה כבר מודעות של חברות קבלניות שמפרסמות שהם מוכרים את הדירה בלי הצמדה למדד.
אביעד פרידמן:
כלומר, אנחנו רואים שאפשר גם בלי להצמיד לראות את הדברים האלה.
אביעד פרידמן:
כל מי שחפץ בישוב הארץ ובבניית הארץ ובזה שתושבי הארץ יוכלו לקנות דירות בזול, אני בטוח שיתמוך בנושא הזה.
אביעד פרידמן:
זה לא נושא פוליטי.
אפרת פרוקצ'יה:
לגבי הדחיפות בהעברת החוק, המדד עולה בכל חודש, מדד תשומות הבנייה, בכאחוז לאורך חיי החוזה.
אפרת פרוקצ'יה:
הרי בסופו של יום הרי התשלומים נוגעים לאורך חיי חוזה של 3 עד לפעמים 5 שנים.
אפרת פרוקצ'יה:
מדובר ב-10% ואף יותר ממחיר הדירה שבעצם אנחנו קובעים שחלק ממנו הקבלן לא יוכל להצמיד למדד תשומות הבנייה.
אפרת פרוקצ'יה:
זה יהיה חיסכון לרוכש.
אפרת פרוקצ'יה:
ומאחר שתיקוני חקיקה בדרך חלים על חוזים חדשים, כל מי שלא יחתום הסכמים בקרוב, בעצם החוק הזה לא יחול עליו ולכן חשוב לנו.
אפרת פרוקצ'יה:
עוד דבר שחשוב להגיד במעמד הזה.
אפרת פרוקצ'יה:
לחוקים האלה יש השפעה דרמטית על השוק.
אפרת פרוקצ'יה:
כמו שאנחנו יודעים, שוק הדיור ומחירי הדיור כרגע הם מבחינת סדרי עדיפויות, בראש סדרי העדיפויות של הממשלה.
אפרת פרוקצ'יה:
הדבר האחרון שאנחנו רוצים הוא לייצר אי-ודאות בשוק ולכן חוקים מעין אלה חשוב שייכנסו לתוקף, יעברו מהר ויכנסו תוקף באופן מהיר כדי לזעזע את השוק כמה שפחות, כדי שתהיה ודאות כמה שיותר מהר ולכן החשיבות בהעברת החקיקה הזאת באופן מהיר ומיידי.
ניר אורבך:
חבר הכנסת פינדרוס, ואחר-כך – חברת הכנסת סטרוק.
יצחק פינדרוס:
אני חושב שזה חוק טוב.
יצחק פינדרוס:
דיברנו על זה גם במליאה ואני חושב שזה דבר נכון.
יצחק פינדרוס:
לא יודע מה עמדת האופוזיציה בעניין הזה, אבל אני מזכיר – שלחתי לך גם מכתב בעניין הזה – גם ההצמדה צריך שתהיה עם היתר מכירה.
יצחק פינדרוס:
הפניה של בית הדין בעניין הזה, אני מקווה שהוא ייענה.
קריאה:
לא שומעים אותך.
יצחק פינדרוס:
על הנושא של הריבית.
יצחק פינדרוס:
שלחתי לך על הנושא של היתר העסקה בריבית בחוק מכר.
אביעד פרידמן:
זה לא בחוק המכר, זה בתקנות של מחיר מטרה.
אביעד פרידמן:
הכנסנו את הנושא.
אביעד פרידמן:
הזה פנינו לחברות – 95% מהחברות בינתיים הגיבו שהן מוכנות להכניס את הנושא.
אביעד פרידמן:
יש עוד כ-5% מהחברות שרוצות הסברים בתוך הדברים האלה כי בסוף זה נמצא לא בתקנות למעלה אלא בין בין המוכר לחברה.
אביעד פרידמן:
אבל החברות מוכנות להכניס את זה.
יצחק פינדרוס:
אמרתי חוק מכר כי פה אתה מגדיר להם את הריבית.
אביעד פרידמן:
פה אני עוצר את זה.
יצחק פינדרוס:
אתה מוריד.
יצחק פינדרוס:
לא משנה.
אביעד פרידמן:
אני חותך את זה.
יצחק פינדרוס:
אבל ריבית נמוכה או גבוהה היא אותה ריבית.
אביעד פרידמן:
לא תהיה ריבית כי זה נחתך הוא לא יכול להצמיד את זה.
יצחק פינדרוס:
אתה מצמיד אותו - - -
אביעד פרידמן:
אני לא מאפשר להצמיד את זה.
אביעד פרידמן:
זה פותר את בעיית הריבית.
אביעד פרידמן:
אין הצמדה למדד.
יצחק פינדרוס:
אתה מצמיד למדד הרגיל ולא למדד הבנייה.
אביעד פרידמן:
לא.
אביעד פרידמן:
אני לא נותן.
אביעד פרידמן:
אני נותן להצמיד רק את התשומות.
אביעד פרידמן:
אני לא נותן להצמיד את מחיר הקקרע ואת הדברים האלה.
יצחק פינדרוס:
לכן אתה מצמיד.
יצחק פינדרוס:
עדיין יש ריבית.
אביעד פרידמן:
עדיין יש ריבית שצריך להכניס וזה בכל מקרה מתבצע בתוכו.
אביעד פרידמן:
אני אומר לך בגלוי ש-5% מהחברות עדיין מתנגדות מסיבה כזאת או אחרת.
אביעד פרידמן:
גם בזה אנחנו מנסים לטפל.
יבגני סובה:
אתה מדבר לא רטרואקטיבית.
יבגני סובה:
אתה מדבר על העסקאות שייחתמו.
אביעד פרידמן:
לצערי, אני לא יודע לעשות את זה רטרואקטיבית.
אביעד פרידמן:
אם היינו יודעים לעשות את זה רטרואקטיבית, היינו משמחים מאוד את ציבור הדיירים.
ניר אורבך:
חברת הכנסת סטרוק ביקשה את רשות הדיבור.
אורית סטרוק:
תודה רבה, אדוני היושב-ראש.
אורית סטרוק:
קודם כל, אביעד, מאוד ריגשת אותי שאמרת שאתם מקדישים את הלימוד של הדף היומי לרפואה הבן שלי ואני ממש ממש מודה לך על זה מכל הלב באמת.
אורית סטרוק:
דבר שני, אתה יודע שהחוק הזה הוא חוק טוב ואנחנו בעד החוק הזה.
אורית סטרוק:
יש בעיה עם החוק.
אורית סטרוק:
הבעיה שאתם כרגע – אתה והשר שלך והיושב-ראש ואנשים נוספים בקואליציה – אתם כרגע יושבים על הכתפיים של אנשים שהם בעד הפגיעה בבן שלי ובנכדים שלי.
אורית סטרוק:
ברגע שהמחבלים שפגעו בבן שלי ובנכדים שלי ייתפסו, הם ילכו לבקר אותם בבית הכלא, הם קוראים להם כבר היום לוחמי חופש - - -
אביעד פרידמן:
אורית, אני לא עוסק בעולמות האלה.
אורית סטרוק:
אביעד, אני לא הפרעתי לך.
אורית סטרוק:
אתה יודע כמה שאני אוהבת אותך באופן אישי ואתה חבר טוב.
אורית סטרוק:
אין שום דבר נגדך.
אורית סטרוק:
אבל המצב הזה שבו אתה וזאב אלקין שהוא גם חבר טוב שלי ואחרים שהם גם חברים טובים שלי, איילת וגדעון ואחרים, אתם כרגע אפילו לא יושבים על הכתפיים של המחבלים האלה.
אורית סטרוק:
אתם מונשמים מפה לפה מהפה המסריח שלהם.
אורית סטרוק:
וזה מצב שאנחנו לא יכולים להמשיך לתת לו לקרות כשבכבישי ארצנו, עזוב את הבן שלי שזרקו עליו אבנים ובחסדי השם הוא ניצל, אבל יומיים אחר כך ירו בצומת זיף על שכן אחר שלנו וגם הוא בחסדי השם ניצל, וכן הלאה על זו היה דרך, ואתם מונשמים מפה לפה על-ידי אנשים – אני יודעת שאתה לא פוליטיקאי, אבל אתה כרגע זה שמציג – על-ידי אנשים שקוראים למחבלים האלה לוחמי חופש ופועלים בעדם.
אורית סטרוק:
זה מצב שמדינת ישראל לא יכולה להיות בתוכו.
אורית סטרוק:
לא יכולה.
אורית סטרוק:
צריך להחליף את הממשלה הזו מהר.
אורית סטרוק:
אפשר היום להקים ממשלה בלי מחבלים, בלי תומכי מחבלים, בלי אנשים שרוצים להפוך את מדינת ישראל למדינת שני לאומיה, כל אזרחיה ואלף מחבליה ולהעביר את החוק הזה ועוד הרבה חוקים טובים אחרים.
יבגני סובה:
אני חושב שהרבה אנשים, בעיקר זוגות צעירים, שרכשו דירות במחיר למשתכן ועדיין הפרויקט הזה איכשהו עובד, אני חושב שהם האוכלוסייה הכי נפגעת כרגע מהעלייה במדד תשומות הבנייה.
יבגני סובה:
פניתי גם לשר השיכון ואמרתי שאולי אנחנו נשקול אפשרות שאנחנו נשב ונראה כמה אנשים פה נפגעו ואיך אפשר לעצור את הטירוף הזה.
יבגני סובה:
כי זה לא הגיוני שאתה רוכש דירה ואז כעבור שנה וחצי-שנתיים כל ההנחה שלך היא פשוט מתאדה בגלל העלייה בתשומות הבנייה ביחס למחיר הדירה משום שהקבלן לא מוכן לקחת את כל הסכום מלכתחילה, הוא רוצה לקבל את הסכומים לפי חתימת החוזה.
יבגני סובה:
הוא לא רוצה שעכשיו תשלם לו מראש.
יבגני סובה:
בן-אדם אומר:
יבגני סובה:
אני מוכן לקחת משכנתא ולשלם מראש כי הסכומים שאני אשלם לפי המשכנתא יהיו נמוכים מתשומות הבנייה.
יבגני סובה:
הם לא מוכנים, לא רוצים.
ניר אורבך:
חבר הכנסת סובה, הבהרת את הנקודה.
יבגני סובה:
אני חושב שצריך לשבת ולדבר על זה.
יבגני סובה:
בשביל מה אנחנו פה?
יבגני סובה:
אנחנו פה בשביל להעלות את הסוגיות האלה.
אביעד פרידמן:
אתה מאוד צודק.
אביעד פרידמן:
אם הייתי מוצא דרך משפטית לעבוד רטרואקטיבית, הייתי שמח.
אביעד פרידמן:
אין לי דרך משפטית לעשות את זה.
יבגני סובה:
יש לך דרך לחשוב על הפיצויים.
יבגני סובה:
בוא נחשוב איך אנחנו - - -
ניר אורבך:
חבר הכנסת סובה, זה לא דיון מהותי עכשיו.
ניר אורבך:
אתה צודק ואני בהחלט מציע שתנסה לגבש איזושהי ישיבה פנימית כדי לראות מה אפשר לעשות עם שר האוצר.
יבגני סובה:
במסגרת הוועדות אפשר.
ניר אורבך:
מי בעד בקשת הממשלה להקדים דיון?
ניר אורבך:
בעד הצעת הממשלה – פה אחד
ניר אורבך:
רק כלפי הקריאה הראשונה.
ניר אורבך:
לגבי הרביזיה, אנחנו נודיע בהמשך היום את מועד הדיון בה.
יבגני סובה:
שלום, צוהריים טובים.
יבגני סובה:
אני פותח את ישיבת ועדת הכנסת.
יבגני סובה:
היום יום שני, כ"ט באייר התשפ"ב, 30 במאי 2022.
יבגני סובה:
על סדר-היום רביזיה על החלטת הוועדה בדבר קביעת ועדה לדיון בהצעות החוק הבאות: הראשונה, הצעת חוק לצמצום השימוש בשקיות נשיאה חד-פעמיות (תיקון - היטל על שקית נשיאה חד-פעמית), התשפ"ב–2022, פ/3010/24, של חבר הכנסת יוראי להב הרצנו וקבוצת חברי כנסת.
יבגני סובה:
סעיף שני, הצעת חוק לצמצום השימוש בשקיות נשיאה חד-פעמיות (תיקון - היטל על שקית נשיאה חד-פעמית), התשפ"ב–2022, פ/3020/24, של חברת הכנסת מיכל רוזין וקבוצת חברי כנסת.
יבגני סובה:
אדגיש כי בישיבה הקור הוחלט להעביר את הצעת החוק לדיון בוועדת הפנים והגנת הסביבה.
יבגני סובה:
חבר הכנסת יצחק פינדרוס הגיש רביזיה.
יבגני סובה:
בבקשה, חבר הכנסת פינדרוס, אתה יכול לנמק את הרביזיה.
יצחק פינדרוס:
שלום וברכה, אדוני היושב-ראש, חבר הכנסת המציע, יוראי להב הרצנו.
יצחק פינדרוס:
תראה, ב-2005-2004 הייתי ראש עיר בביתר עילית וכמות האשפה שיוצרה בביתר עילית ביחס לתושבים הייתה גדולה מאוד ביחס למספר יחידות הדיור.
יצחק פינדרוס:
יש שם הרבה תושבים.
יצחק פינדרוס:
אחת ההוצאות הגדולות של העירייה הייתה פיני אשפה.
יצחק פינדרוס:
אז סגרו את כל אתרי פינוי האשפה – זה בסדר – והטילו אגרה על פינוי אשפה של בערך 500-400 אחוז.
יצחק פינדרוס:
עכשיו, בואו נסתכל מה קרה 20 שנה לאחר מכן.
יצחק פינדרוס:
הקימו קרן ניקיון.
יצחק פינדרוס:
לא יודע אם אתם יודעים, בקורונה בוועדת כספים פה בסוף המסדרון לקחו את זה כהלוואה למימון הקורונה.
יצחק פינדרוס:
כשעשו את זה ב-2002 אמרו שהכסף הזה ילך לחינוך ולפתור בעיות מחזור.
יצחק פינדרוס:
עכשיו, אתה יכול להגיד שנה, שנתיים, לא הסתדרו, לקח זמן, החליפו שרים.
יצחק פינדרוס:
דרך אגב, זה אפילו לא מהתקופה של ביבי, היו כל מיני שרים, לפיד היה שר האוצר, פורז שר הפנים זה יש עתיד מהגלגול הקודם שלהם.
יצחק פינדרוס:
מה עשו עם הכסף?
יצחק פינדרוס:
אני אגיד לך מה עשו עם הכסף.
יצחק פינדרוס:
היום אתה משלם בארנונה שלך עוד 15% בגלל האגרה הזאת, והיא לא משמשת לאיכות הסביבה.
יצחק פינדרוס:
היא משמשת לכספים קואליציוניים כאלה ואחרים או לעסקאות כאלה ואחרות.
יצחק פינדרוס:
שאלו אותי בראיונות: רגע, אתה נגד איכות הסביבה?
יצחק פינדרוס:
אתה נמצא היום בסיטואציה ברורה מאוד: יש עליות מחירים גם לא מוצדקות.
יצחק פינדרוס:
קח את סיפור הדלק שאתה יודע שהוא לא מוצדק.
יצחק פינדרוס:
אתה יודע ש-50% ממנו זה מס.
יצחק פינדרוס:
הוא יעלה מחר בלילה.
יצחק פינדרוס:
נתנו חצי שקל, דרך אגב, במקום שקל וחצי כי עלית מ-6 שקלים ל-8 שקלים והיה צריך לצאת הרבה יותר.
יבגני סובה:
בוא נחזור לשקיות.
יבגני סובה:
חוק השקיות הגדול הוכיח את עצמו.
יצחק פינדרוס:
אם אתה אומר מיד שבכסף הזה תוזיל מוצרים אחרים בחנות, אני בעד.
יצחק פינדרוס:
תגדיל אבל תנמיך במשהו אחר.
יצחק פינדרוס:
תיקח את הכסף הזה ותגיד: יש לי 40 מיליארד שקל מיותר, אני מוריד מע"מ ב-2%.
יצחק פינדרוס:
באים אנשים ובלי להתבלבל, במצב קטסטרופלי שאנשים באמת נכנסים לסופר ולא יכולים לקנות, אנחנו מודעים לזה ואני בטוח שכולכם מודעים לזה, ובזמן הזה מעלה מחירים בלי לתת איזשהו צ'ופר לאזרחים.
יצחק פינדרוס:
אתה עושה איזון בין דברים.
יצחק פינדרוס:
אתה מעלה פה ומוריד פה.
יצחק פינדרוס:
אני מוכן, אתה יודע מה, להעלות את זה ל-2 שקלים לשקית, אבל תוריד מע"מ בקנייה.
יצחק פינדרוס:
יש פה דבר - - -
יבגני סובה:
חבר הכנסת פינדרוס.
יבגני סובה:
הבנתי את ההתנגדות שלך לחוק.
יבגני סובה:
גם שמעתי את זה כשדיברת במליאה.
יצחק פינדרוס:
לא הייתי במליאה.
יצחק פינדרוס:
בחוק הזה הייתי בקיזוז.
יבגני סובה:
איפשהו שמעתי את ההתבטאות שלך.
יבגני סובה:
יכול להיות שברדיו ולא במליאה.
יצחק פינדרוס:
אני אומר שזה דבר שערורייתי ולכן אסור לתת לחוק הזה לעבור לוועדת הפנים והגנת הסביבה.
יבגני סובה:
בבקשה, חבר הכנסת להב הרצנו.